# Trung Le Nguyen

Trung Lê Capecchi-Nguyễn (Palawan, 2 de juny de 1990), sovint escurçat Trung Le Nguyen i de sobrenom Trungles, és un autor de còmic vietnamita i estatunidenc. És conegut sobretot per la novel·la gràfica The Magic Fish, publicada per Random House Graphic el 2020.

## Vida primerenca i formació

Tot i que Nguyen va néixer a un camp de refugiats vietnamita a les Filipines el 1990, es va mudar als 2 anys als Estats Units i hi ha viscut des d'aleshores. Va començar a dibuixar còmics a l'institut, però va deixar-ho córrer a la universitat perquè ho veia com un passatemps i li semblava irreal com a carrera professional. El 2012, es va llicenciar a la Universitat Hamline en un grau d'Arts amb un minor en Història de l'Art.

## Carrera

Malgrat que de primeres pretenia treballar com a administrador artístic, finalment va decidir de perseguir la seva carrera vocacional: el còmic.
El 2017, va fer de jurat dels Premis Ignatz. Aquell mateix any, Oni Press va publicar el seu llibre d'acolorir Fauns & Fairies a l'empremta de còmics eròtics Limerence Press. El 2018, va col·laborar en l'antologia de còmics romàntics d'Image Comics Twisted Romance. L'octubre del 2020, Random House Graphic va publicar la seva novel·la gràfica de debut The Magic Fish, protagonitzada per un jove vietnamita immigrant i gai que estableix un lligam més fort amb els seus pares i aprèn anglès a través de contes de fades, en què hi ha un deix autobiogràfic.
El representa Kate McKean de l'Agència Literària Howard Morhaim.

## Estil

El seu art és notori per l'ús tradicional que fa de la tinta i del llapis, a més de referenciar l'imaginari vietnamita, el manga shojo i la literatura infantil clàssica. Algunes de les seves influències són Rose O'Neill, Heinrich Lefler i Harry Clarke.

## Reconeixements

El 2021, Nguyen va ser nominat al Premi Eisner com a Millor Autor o Artista. D'afegitó, The Magic Fish va guanyar dos Premis Harvey: el de Llibre de l'Any i el de Millor Llibre Infantil o Juvenil. Va tenir una posició força alta en la Rainbow List de l'American Library Association el 2021, i va ser seleccionat com un dels millors llibres del 2020 per The Globe and Mail, la Biblioteca Pública de Nova York, i Nerdist.

## Vida personal

Nguyen és gai, no-binari, i utilitza tant el pronom he (tradicionalment masculí) com they (marcadament neutre) en anglès.
Actualment, resideix a Minneapolis amb tres gallines d'animal de companyia. És un amant dels contes de fades, dels dibuixos animats i de les comèdies romàntiques.

## Obra destacada

* The Magic Fish (Random House Graphic, 2020)
* Star Spinner Tarot (Chronicle Books, 2020)
* Twisted Romance #4 (Image Comics, 2018)
* Adventure Time Marshall Lee Spectacular (Boom! Studios, 2018)
* Fauns & Fairies: The Adult Fantasy Coloring Book (Limerence Press, 2017)

## Referències

* 1 2 3 Le Nguyen, Trung. «About the Author» (en anglès). Arxivat de l'original el 26 de maig 2022. [Consulta: 25 maig 2022].
* ↑ «Trung Le Nguyen, comic book artist, illustrator, and author of THE MAGIC FISH | Books Connect Us» (en anglès). YouTube, 29-10-2020. [Consulta: 25 maig 2022].
* 1 2 Gandhi, Lakshmi. «In many Asian languages, 'LGBTQ' doesn't translate. Here's how some fill the gaps.» (en anglès). NBC News, 10-10-2020. [Consulta: 24 novembre 2020].
* 1 2 3 Snow, Cassandra. «Spotlight on the Arts: Trung Le Nguyen (or Trungles)» (en anglès). The Column, 12-09-2017. [Consulta: 25 maig 2022].
* ↑ «Ignatz Award Nominations» (en anglès). Small Press Expo, 17-08-2017. Arxivat de l'original el 21 de gener 2021. [Consulta: 7 desembre 2020].
* 1 2 Houxbois, Véronique. «Queer Visibility Interview: Trungles Brings FAUNS AND FAIRIES to Life». Comicosity, 18-07-2017. Arxivat de l'original el 2 d’agost 2023. [Consulta: 7 desembre 2020].
* 1 2 Sava, Oliver. «A princess flees her life of captivity in this Twisted Romance #4 exclusive» (en anglès). The A.V. Club, 29-01-2018. [Consulta: 25 maig 2022].
* 1 2 McMillan, Graeme. «How a Cartoonist Found Inspiration for 'The Magic Fish'». The Hollywood Reporter, 06-03-2020. [Consulta: 6 desembre 2020].
* 1 2 3 Wang, Jen. «Watery Fairy Tales». The New York Times, 04-11-2020. [Consulta: 7 desembre 2020].
* ↑ Whtibrook, James. «A Young Boy Dreams of Fantastical Loves in This Gorgeous Look Inside The Magic Fish». Gizmodo, 12-10-2020. [Consulta: 7 desembre 2020].
* ↑ «2021 Eisner Awards Nominations», 08-06-2021. Arxivat de l'original el 9 de juny 2021. [Consulta: 25 maig 2022].
* ↑ «Harvey Awards Reveal 2021 Winners» (en anglès). Premis Harvey, 08-10-2021. [Consulta: 25 maig 2022].
* ↑ «The 2021 Rainbow Book List» (en anglès). Rainbow Book List. [Consulta: 5 maig 2021].
* ↑ Cannon, Margaret; Canton, Jeffrey; Pereira, Judith; Rogers, Sean; Scott, Alec «The Globe 100: Our favourite books of 2020». The Globe and Mail, 04-12-2020 [Consulta: 7 desembre 2020].
* ↑ Pullen, Emily. «Introducing NYPL's Best Books of 2020». New York Public Library, 24-11-2020. [Consulta: 7 desembre 2020].
* ↑ Knight, Rosie. «The Best Comics of 2020». Nerdist, 07-12-2020. [Consulta: 7 desembre 2020].
* ↑ Lê Capecchi-Nguyễn, Trung. «I’m non-binary. I don’t really feel the need to explain it.» (en anglès). Twitter, 23-01-2022. [Consulta: 25 maig 2022].
* ↑ «Trung Le Nguyen, THE MAGIC FISH, in conversation with Minh Lê - Virtual Launch Party!» (en anglès). Red Baloon Bookshop, 2020. [Consulta: 25 maig 2022].
* ↑ Balbastro, Jackie. «Interview with Trung Le Nguyen». Pine Reads Review, 04-12-2020. [Consulta: 23 desembre 2020].
* ↑ Hampton, Jameson. «REVIEW: A Gorgeous Take on Fairytales: Trungles' Star Spinner Tarot». Women Write About Comics, 06-07-2020. [Consulta: 7 desembre 2020].
* ↑ Sagers, Aaron. «Exclusive: S.M. Vidaurri's Adventure Time: Marshall Lee Spectacular Spotify playlist». SyFy, 03-05-2017. Arxivat de l'original el 30 de novembre 2020. [Consulta: 7 desembre 2020].